EkBass/fiwiki-20250220-pages-articles huggingface dataset:
Teurajärvi (Kolari)

Teurajärvi on Kolarissa sijaitseva kylä. Se sijaitsee samannimisen järven rannalla Suur-Teuravuoman aapasuon laidalla noin 55 kilometrin päässä Kolarin kirkonkylästä. Teurajärvellä toimii muun muass saha sekä tilausravintola. Teurajärven kautta kulkee alun perin 1870-luvulla rakennettu telatie, joka on noin kuuden kilometrin pituinen Venejärven, Kurtakon ja Teurajärven kylät yhdistävä pitkospuureitti. Teurajärven kylästä on kotoisin hiihdon olympiavoittaja Pertti Teurajärvi. == Lähteet == Luokka:Kolarin kylät
Kuninkuusravit 1986

Kuninkuusravit 1986 järjestettiin Torniossa Laivakankaan raviradalla 2.–3. elokuuta 1986. Ne olivat kaikkien aikojen 55. Kuninkuusravit ja ensimmäiset Torniossa järjestetyt. Ravikuninkuuden voitti Ilkka Korven ohjastama ja valmentama Vireeni ja kuningatartittelin Pentti Savolaisen ohjastama ja valmentama Vekkuliina. == Lähteet == 1986 Luokka:Vuoden 1986 urheilu Luokka:Tornion urheilu
Kurtakon ravirata

Kurtakon ravirata on Kolarissa Kurtakon kylässä sijaitseva ravirata, joka on valmistunut vuonna 1966. Se sijaitsee kantatie 80:n varrella noin 17 kilometrin päässä Kolarin kirkonkylästä. Radan omistaa Ylläksen Ravi ry. Kurtakon ravirata on niin sanottu kesärata, jolla kilpaillaan ainoastaan kesäkaudella. Kurtakossa järjestetään vain yhdet totoravit vuosittain. == Lähteet == == Aiheesta muualla == *Ylläksen Ravi ry Facebookissa Luokka:Kolarin rakennukset ja rakennelmat
Kaukosen ravirata

Kaukosen ravirata on Kittilässä Kaukosen kylässä sijaitseva ravirata, joka on Suomen pohjoisin ravirata. Se sijaitsee kantatie 79:n varrella noin 17 kilometrin päässä Kittilän kirkonkylästa. Radan omistaa Kittilän Hevosystävät ry. Kaukonen on niin sanottu kesärata, jolla kilpaillaan ainoastaan kesäkaudella. Raviradalla järjestetään vain yhdet totoravit vuosittain. Kavioura on normaalin 1 000 metrin sijasta poikkeuksellisesti vain 800 metrin pituinen. == Lähteet == == Aiheesta muualla == *Kittilän Hevosystävät ja Kaukosen ravirata Facebookissa Luokka:Kittilän rakennukset ja rakennelmat
Kemijärven ravirata

Kemijärven ravirata (myös Peurakankaan ravirata) on Kemijärvellä sijaitseva ravirata. Se sijaitsee kantatie 82:n varrella Peurakankaalla noin viiden kilometrin päässä kaupungin keskustasta. Radan omistaa Kemijärven Ravi ry. Kemijärven ravirata on niin sanottu kesärata, jolla kilpaillaan ainoastaan kesäkaudella. Radalla järjestetään vain yhdet totoravit vuosittain. == Lähteet == == Aiheesta muualla == *Kemijärven Ravi ry:n kotisivut Luokka:Kemijärven rakennukset ja rakennelmat
Sodankylän ravirata

Sodankylä ravirata on Sodankylässä sijaitseva ravirata. Se sijaitsee Mantovaarassa valtatie 5:n varrella noin kolme kilometrin päässä Sodankylän kirkonkylästä. Radan omistaa Lapin Ravi ry. Sodankylän ravirata on niin sanottu kesärata, jolla kilpaillaan ainoastaan kesäkaudella. Radalla järjestetään yhdet totoravit vuosittain. == Lähteet == == Aiheesta muualla == *Lapin Ravi ry Facebookissa Luokka:Sodankylän rakennukset ja rakennelmat Luokka:Suomen raviradat
2024 YR4

2024 YR4 on lähelle Maata tuleva asteroidi. Se on Apollo-asteroidi. Se löydettiin Chilessä NASAn Asteroid Terrestrial-impact Last Alert System (ATLAS) -ohjelman teleskoopilla joulukuussa 2024. Pian asteroidin löytymisen jälkeen sen Maahan törmäämisen todennäköisyydeksi arvioitiin 1-2 prosenttia. Sen rata on 0,85AU * n. 4 AU. Kierroasaika on vähän yli 4 vuotta. Seuraavan kerran 2024 YR4 tulee lähelle Maata 17. joulukuuta 2028 ja 22. joulukuuta 2032. 2024 YR4:n mahdollisuudeksi osua maapalloon arvioitiin 2,3% 13. helmikuuta 2025. Törmäys tapahtuisi 22. joulukuuta 2032. 18\. helmikuuta 2025 törmäyksen todennäköisyydeksi arvioitiin 3,1%. Törmäyksen tapahtuessa asteroidi tulisi osumaan itäiselle Tyynellemerelle, Etelä-Amerikan pohjoisosaan, Atlantin valtamereen, Afrikkaan, Arabianmereen tai Aasiaan. Asteroiditörmäys olisi voimaltaan noin 8 megatonnia. Tämä ei riittäisi romauttamaan yhteiskuntaa, mutta aiheuttaisi merkittävää paikallista tuhoa. == Lähteet == Luokka:Apollo-asteroidit
Jülichin tutkimuskeskus

Jülichin tutkimuskeskus (, lyhennys: FZJ) on Euroopan suurimpiin lukeutuva tutkimuskeskus Saksan länsiosassa, Nordrhein-Westfalenin osavaltion Dürenin piirikunnan Jülichissä. Keskuksen strategisia tutkimuksen painopistealueita ovat energia, informaatio ja biotalous. Poikkitieteellinen tutkimuslaitos on perustettu vuonna 1956. Tutkimuslaitoksen toiminta on jakautunut 2,2 neliökilometrin laajuiselle kampusalueelle ja 14 tieteelliseen instituuttiin. Jülichin kampuksen ohella toimintaa on 18 sivutoimipaikkaa muulla Saksassa ja ulkomailla. Laajemmin tarkasteltuna Jülichin tutkimuskeskus on yksi saksalaisen Helmholtz-Gemeinschaftin kaikkiaan 18 tutkimuskeskuksesta. Helmholtz-Gemeinschaft on runsaan 5 miljardin euron vuosibudjetillaan ja noin 46 000 työntekijällään Saksan suurin tutkimuskeskuksia ylläpitävä yhteisö. Jülichin supertietokonekeskus on osa eurooppalaista EuroHPC- suurlaskentaverkostoa. Jülichin konekeskuksen laitteistoihin lukeutuvat esimerkiksi supertietokone Juwels, kvanttitietokone JuPSI ja rakenteilla oleva Jupiter-supertietokone. Jupiteristä ennakoidaan Euroopan ensimmäistä exateholuokan supertietokonetta. Syksyllä 2024 Jupiterin suunnitellusta kapasiteetistä oli asennettu vasta osa. Fysiikan nobelisti (2007) Peter Grünberg työskenteli suurimman osan elämästään Jülichin tutkimuskeskuksen kiinteän aineen fysiikan tutkimusosastolla. Novel radiation receiver mounted on the research level of the Jülich solar tower.jpg|Kokeellisen aurinkolämpövoimalan torni. FZJ und Solarturm Juelich.jpg|Ilmakuvaa Jülichin tutkimuskeskuksen kampusalueesta. Bf-juelich- forschungszentrum.jpg|Paikallisjunan laituri kampuksella. Juelich FZJ Central Library.jpg|Tieteellinen kirjasto. ==Lähteet== ==Aiheesta muualla== Luokka:Saksan tutkimuslaitokset Luokka:Nordrhein-Westfalen
ISO 22000

ISO 22000 on elintarviketurvallisuutta koskeva kansainvälisen standardijärjestön ISO:n standardi. Siinä määritellään keskeisimmät elintarviketurvallisuuden kriteerit, jotka koskevat elintarviketuotannon organisaatioita ja hallintajärjestelmiä. ISO 22000 on kansainvälinen standardi, joka määrittää elintarviketurvallisuuden seikkoja ruokaketjun eri vaiheissa, joihin kuuluvat tuotanto, valmistus, kuljetus, varastointi ja tarjoilu. Tämä standardi määrittää myös elintarvikkeiden maahantuontiin liittyviä seikkoja. Tämän standardin määrityksissä ovat erillään elintarvikkeiden tuotantoa koskevat määritelmät ja liiketoimintaa koskevat määritelmät. ISO 22000 määrittää seikat elintarvikeketjun riskien tukiohjelmista, myös erityistukiohjelmista. == Lähteet == Luokka:Elintarviketurvallisuus
Mallasviinietikka

Mallasviinietikka on etikan laatu, joka valmistetaan ohramaltaasta. Sitä on perinteisesti valmistettu suurissa sammioissa. Sitä käytetään muun muassa kalaruokien kanssa. Mallasviinietikan tyypillinen etikkahappopitoisuus on 5 %. == Lähteet == Luokka:Ruoka-ainekset
Super Bowl LX

Super Bowl LX on tuleva amerikkalaisen jalkapallon National Football Leaguen mestaruusottelu kaudella 2025. Ottelu pelataan 8. helmikuuta 2026 Levi’s Stadiumilla Kalifornian Santa Clarassa. Kyseessä on kolmas San Franciscon lahden ympäristössä ja toinen Levi’s Stadiumilla järjestettävä Super Bowl. Edellinen areenalla pelattu Super Bowl oli vuoden 2016 Super Bowl 50. Ottelu on tarkoitus televisioida valtakunnallisesti NBC:n toimesta. == Lähteet == Luokka:Super Bowl Luokka:Vuoden 2026 urheilu Luokka:Kalifornian urheilu
Deommodore Lenoir

Deommodore Lenoir (s. 6. lokakuuta 1999 Los Angeles, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Lenoir edustaa NFL-joukkue San Francisco 49ersia. Ennen NFL- uraansa hän pelasi Oregonin yliopiston joukkueessa. 49ers varasi hänet viidennellä kierroksella 172. varausvuorolla vuoden 2021 NFL:n varaustilaisuudessa. https://www.pro-football- reference.com/players/L/LenoDe00.htm Toukokuussa 2021 Lenoir teki 49ersin kanssa tulokassopimuksen. https://www.profootballrumors.com/2021/05/nfl-draft- pick-signings-51321 Marraskuussa 2024 Lenoir teki 49ersin kanssa viisivuotisen ja yhteensä 92 miljoonan dollarin arvoisen jatkosopimuksen. https://www.espn.com/nfl/story/_/id/42354146/source-49ers-deommodore-lenoir- gets-5-year-92m-extension Lenoir on pelannut 62 NFL:n runkosarjan ottelua. Näissä otteluissa hänellä on yhteensä 265 taklausta, 26 puolustettua heittoa, kuusi syötönkatkoa, 90 syötönkatkojen palautuksilla edettyä jaardia, yksi aiheutettu rähmäys, yksi pelinrakentajan säkitys ja kaksi iskua pelinrakentajaan. Lenoir on pelannut kuusi NFL:n pudotuspelien ottelua. Näissä otteluissa hänellä on yhteensä 35 taklausta, kaksi puolustettua heittoa, kaksi syötönkatkoa, 12 syötönkatkojen palautuksilla edettyä jaardia ja yksi aiheutettu rähmäys. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1999 syntyneet Luokka:Elävät henkilöt
Lassie – erämaaseikkailu

Lassie – erämaaseikkailu (Lassie’s Great Adventure) on William Beaudinen ohjaama lasten seikkailuelokuva vuodelta 1963. Siinä noin kymmenvuotias maanviljelijäperheen poika (Jon Provost) ja hänen skotlanninpaimenkoiransa Lassie joutuvat seikkailuun loikattuaan tuulen mukana ajelehtivan kuumailmapallon koriin ja ajauduttuaan Yhdysvalloista rajan yli Kanadan erämaihin. Muissa pääosissa näyttelevät June Lockhart, Hugh Reilly ja Bond- elokuvien pahana Jaws-hahmona myöhemmin tunnetuksi tullut Richard Kiel. == Vastaanotto == Uuden Suomen ja Iltalehden yhteisessä VideoSuomi-liitteessä vuonna 1982 Aune Kämäräinen kirjoitti elokuvan sopivan hyvin kouluikäisille, muttei sen nuoremmille pelottavien kohtaustensa vuoksi. Hänestä elokuva on selkeä ja suoraviivainen jännitystarina, jossa on myötäelämisen ja samaistumisen mahdollisuuksia nuorille katsojille. Aikuiskatsojan hän kirjoitti panevan merkille kliseemäisen kömpelön ihmiskuvauksen kireine äitihahmoineen ja kesken tarinan unohdettavine intiaanimiehineen. Video- oppaassa vuodelta 1994 Bello Romano luonnehti elokuvaa ajan haalistamaksi koko perheen seikkailuksi ja antoi sille kolme tähteä viidestä”Lassie – erämaaseikkailu”, Video-opas 95, WSOY 1994.. ==Lähteet== Luokka:Vuoden 1963 yhdysvaltalaiset elokuvat Luokka:yhdysvaltalaiset lastenelokuvat Luokka:yhdysvaltalaiset seikkailuelokuvat
Ines (Ruotsin prinsessa)

Prinsessa Ines, Västerbottenin herttuatar (koko nimeltään Ines Marie Lilian Silvia; s. 7. helmikuuta 2025 Danderydin kunta, Ruotsi), on Ruotsin prinssi Carl Philipin ja prinsessa Sofian neljäs lapsi ja ensimmäinen tytär. Hän on Ruotsin kruununperimysjärjestyksessä kahdeksantena kruununprinsessan ja hänen kahden lapsensa, isänsä ja kolmen isonveljensä jälkeen. == Lähteet == Luokka:Ruotsin prinsessat Luokka:Vuonna 2025 syntyneet Luokka:Elävät henkilöt
Noora Pajari

Noora Pajari (s. 1987) on suomalainen kuntajohtaja, joka valittiin Lempäälän kunnanjohtajaksi vuonna 2024. Pajari on työskennellyt aikaisemmin Keuruun kaupunginjohtajana, Multian kunnanjohtajana, Kiuruveden vs. kaupunginsihteerinä ja SPR:n järjestötoiminnan kehittäjänä ja suunnittelijana. Koulutukseltaan hän on yhteiskuntatieteiden maisteri. == Lähteet == Luokka:Lempäälän kunnanjohtajat Luokka:Keuruun kunnan- ja kaupunginjohtajat Luokka:Multian kunnanjohtajat
Julian (Ruotsin prinssi)

Prinssi Julian, Hallandin herttua (koko nimeltään Julian Herbert Folke: s. 23. maaliskuuta 2021 Danderydin kunta, Ruotsi), on Ruotsin prinssi Carl Philipin ja prinsessa Sofian kolmas lapsi. Hän on Ruotsin kruununperimysjärjestyksessä seitsemäntenä kruununprinsessa Victorian ja hänen kahden lapsensa, isänsä ja kahden isoveljensä jälkeen. Prinssi kastettiin elokuussa 2021. == Lähteet == Luokka:Ruotsin prinssit Luokka:Vuonna 2021 syntyneet Luokka:Elävät henkilöt
Mulkosilmäkeltti

Mulkosilmäkeltti (Rhinomugil corsula) on keltteihin kuuluva kalalaji. Lajia tavataan makeista vesistä Etelä- ja Kaakkois-Aasiasta. ==Koko ja ulkonäkö== Mulkosilmäkeltti voi suurimmillaan kasvaa noin 45 cm pitkäksi. Laji on ruumiinrakenteeltaan pitkänomainen, tukevahko ja litistetyn lieriön muotoinen. Selkäeviä on kaksi ja pyrstöevä on hieman haarautunut. Kalan silmät ovat kookkaat. Mulkosilmäkeltti on väriltään ruskehtavan harmaa. ==Levinneisyys ja elintavat== Mulkosilmäkelttiä tavataan Intian pohjois- ja länsiosista Myanmariin ulottuvalta alueelta. Lajin elinympäristöä ovat joet ja jokisuistot. Mulkosilmäkeltin ravintoa ovat levät, pienet äyriäiset ja mikro- organismit. Lisääntymiskausi on sadekauden mukaan toukokuusta marraskuulle. Mulkosilmäkeltti on kaupallisesti merkittävä ruokakala elinalueellaan. ==Lähteet== Luokka:Kelttikalat
FIRE-liike

FIRE (; ) on Yhdysvalloista lähtöisin oleva liike, jonka kannattajat pyrkivät taloudelliseen riippumattomuuteen ja eläköitymiseen tavallista nopeammin, jotta työssäkäynti ei olisi pakollista. FIRE-liikkeen kannattajaa kutsutaan firettäjäksi ja elämäntapaa firettämiseksi. Firettäjien tavoitteet ja aikataulut voivat olla erilaisia. Firettäjät ovat usein milleniaaleja. Firettäjät voivat sijoittaa tai laittaa säästöön jopa 50–70 prosenttia kuukausittaisista tuloistaan. Äärimmilleen viety firettäminen voi olla askeettinen elämäntapa. FIRE-liikettä on pidetty vastareaktiona globaalille työelämän murrokselle ja taloudelliselle epävarmuudelle. == Yleisyys == Suomessa vuonna 2019 yli puolet yli 18–25-vuotiaista nuorista kertoi tavoittelevansa taloudellista riippumattomuutta. == Variaatiot == * FILE - Financial Independence, Live Early == Lähteet == Luokka:Yhteiskunnalliset liikkeet
AT Ski Team

AT Ski Team on vuonna 2024 perustettu hiihtoseura. Seura voitti naisten parisprintin Suomen mestaruuden 2025 joukkueella Emmi Lämsä ja Olivia Puranen. == Hiihtäjät == * Emmi Henriksson * Vilma Jylhä * Emmi Lämsä * Olivia Puranen * Eveliina Toivanen * Antti Tuisku == Lähteet == == Aiheesta muualla == *Seuran kotisivut Luokka:Suomalaiset hiihtoseurat Luokka:Vuonna 2024 perustetut urheiluseurat
Aga Khan V

Aga Khan V (s. Rahim Al-Hussaini Aga Khan 12. lokakuuta 1971 Geneve) on nizari-ismailitiittien 50. imaami. Hän sai imaamin aseman ja Aga Khanin arvonimen helmikuussa 2025 isänsä Aga Khan IV:n kuoleman jälkeen. Aga Khan V:n äiti ja isoäiti olivat englantilaisia, ja perheellä on läheinen suhde Britannian kuningasperheeseen. Aga Khan V on opiskellut Brownin yliopistossa ja toiminut isänsä kehitysjärjestön hallituksissa, joka keskittyy terveydenhuoltoon, asumiseen, koulutukseen ja maaseudun talouskehitykseen yli 30 maassa. Hän on erityisen kiinnostunut ilmastonmuutoksesta ja ympäristönsuojelusta. Aga Khan V:llä on kaksi poikaa entisen amerikkalaisen muotimalli Kendra Spearsin kanssa. == Lähteet == == Aiheesta muualla == Luokka:Imaamit Luokka:Brittiläisen imperiumin ritarikunta Luokka:Vuonna 1971 syntyneet
Elokuvavuosi 2027

Elokuvavuosi 2027 käsittelee vuoden 2027 aikana ensi-iltansa saavia elokuvia ja elokuvamaailman merkittäviä tapahtumia. ==Ensi-iltoja== * Avengers: Secret Wars * Frozen III * Sonic the Hedgehog 4 == Lähteet ==
Don Cockell

Don Cockell (22. syyskuuta 1928 Balham, Lontoo, Englanti – 18. heinäkuuta 1983 Tooting, Lontoo) oli englantilainen nyrkkeilijä, raskaan keskisarjan ja raskaansarjan nyrkkeilijä, joka muistetaan erityisesti toukokuussa 1955 käydystä MM-ottelusta hallitsevaa raskaansarjan mestaria Rocky Marcianoa vastaan. Don Cockell aloitti nyrkkeilyuransa käytännössä suoraan ammattilaisena maailmansodan jälkeen kesäkuussa 1946. Hän nyrkkeili aluksi raskaassa keskiarjassa. Sen jälkeen hän eteni 48 voitokkaan raskaan keskisarjan ottelun jälkeen sarjan Britannian mestariksi lokakuussa 1950 Freddie Mills luovuttua aiemmin tittelistä. Maaliskussa 1951 Cockell saavutti vastaavasti Euroopan mestaruustittelin voitollaan ranskalaisesta Albert Yvelistä. Joulukuussa 1951 hän otteli tittelittömän ottelun amerikkalaista Jimmy Sladea ja koki tappion keskeytyksellä. Kesäkuussa 1952 hän menetti raskaan keskisarjan tittelinsä tappiolla maanmiestään Randolph Turpinia vastaan. Cockell putosi lattiaan kolmesti ottelun aikana ja hävisi teknisellä tyrmäyksellä 11. erässä. Tässä vaiheessa Cockell luopui raskaan keskisarjan EM-titelistä, joka siirtyi saksalaiselle Conny Ruxille hänen voitettuaan mestaruuottelun. Tämän jälkeen Cockell siirtyi painonpudotusvaikeuksien myötä raskaaseen sarjaan ja otteli kolmannessa ottelussaan maaliskuussa 1953 voitokkaasti Britannian raskaansarjan mestaruudesta uransa ehtoopuolella olevaa walesiläistä Tommy Farria vastaan pistevoitolla 15-eräisessä ottelussa. Seuraavaksi toukokuussa 1953 hän kohtasi brittiläisen Johnny Williamsin titteliottelussa Britannian ja Brittiläisen kansainyhteisön raskaansarjan mestaruudesta voittaen Williamsin pistein. Alkuvuoden voitot amerikkalaisista Roland La Starzasta ja Harry Matthewsista nostivat hänet toukokuussa 1955 MM- otteluun Rocky Marcianoa vastaan. Tämä oli ensimmäinen brittiläinen nyrkkeilijä raskaansarjan titteliottelussa sitten Farrin vuoden 1937 raskaansarjan ottelun Joe Louisia vastaan. Ottelu käytiin San Fransiscossa, ja Marciano voitti ottelun keskeytyksellä 9. erässä. Don Cockell otteli MM- ottelun jälkeen vielä kaksi kertaa eli Kuuban Niño Valdésia ja Tongan Kitione Lavea. Molemmissa Cockellille tuli tappio, ja näin hän päätti vuonna 1946 alkaneen nyrkkeilyuransa huhtikuussa 1956. Cockell nyrkkeilyuransa jälkeen erilaisissa työtehtävissä, kuten maatilan ja kuljetusyrityksen johtotehtävissä. Sen jälkeen hän työskenteli Lontoossa metron huoltomiestehtävissä. Don Cockell kuoli syöpään 18. heinäkuuta 1983. Hän oli naimisissa ja hänellä oli yksi poika. ==Lähteet== Luokka:Englantilaiset nyrkkeilijät Luokka:Vuonna 1928 syntyneet Luokka:Vuonna 1983 kuolleet
Arx

Arx (lat., mon. arces; ) tarkoitti antiikin Roomassa kaupungin linnavuorta ja vastasi näin akropolista kreikkalaisessa maailmassa. Tunnetuin arx oli Rooman kaupungin Arx, joka käsitti osan Capitolium-kukkulasta. Arx tarkoitti alun perin kaupungin muurien sisällä sijaitsevaa korkeaa paikkaa tai kukkulaa. Sitä ei varhaisina aikoina yleensä suljettu omalla muurillaan erilleen alakaupungista, ja näin tehtiin vain harvoin myöhempinäkään aikoina. Samassa kaupungissa saattoi olla useita merkittäviä kukkuloita, kuten oli Rooman tapauksessa (Rooman seitsemän kukkulaa). Näin Vergilius käyttää termiä oikein sanoessaan ”septemque una sibi muro circumdedit arces” (”ja ympäröi seitsemän kukkulaa yhdellä muurilla”).Vergilius: Georgica 2.535. Usein kussakin kaupungissa oli kuitenkin vain yksi pääasiallinen arx, ja näin arx-sana tuli käytännössä merkitsemään samaa kuin akropolis. Silloin kun kaupungin sijainti ei perustunut pääasiassa kaupallisiin seikkoihin, niin kuin Roomassa, asutus kasvoi usein sellaisen kallion ympärille, joka soveltui hyvin arx-kukkulaksi. Tämä näkyy erityisesti Keski-Italian muinaisissa kaupungeissa – esimerkiksi sabiinien, volskien ja herniikien kaupungeissa – jotka usein muodostuivat lähes saavuttamattoman linnakkeen ympärille. Erityisesti nimitystä käytettiin Rooman kaupungissa yhdestä Capitolium-kukkulan huipuista, Arxista. Sen katsotaan käsittäneen kukkulan pohjoisen huipun, kun taas varsinainen Capitolium käsitti eteläisen huipun. == Lähteet == Luokka:Linnavuoret Luokka:Rooman valtakunta
Sean Baker

Sean Baker (s. 26. helmikuuta 1971 Summit, New Jersey) on yhdysvaltalainen elokuvaohjaaja ja -käsikirjoittaja. Hän on ohjannut muun muassa independent- elokuvat Take Out (2004), Starlet (2012), Tangerine (2015), The Florida Project (2017), Red Rocket (2021) ja Anora (2024). Baker palkittiin Anorasta Kultaisella palmulla Cannesin elokuvajuhlilla ja on myös ehdolla neljään Oscar-palkintoon. ==Lähteet== ==Aiheesta muualla== * Luokka:Vuonna 1971 syntyneet Luokka:Yhdysvaltalaiset elokuvaohjaajat Luokka:Elävät henkilöt
Kuumaveriset

Kuumaveriset (Trouble in Mind) on Alan Rudolphin käsikirjoittama ja ohjaama yhdysvaltalainen draamaelokuva vuodelta 1985. Sen pääosissa näyttelevät Kris Kristofferson, Keith Carradine ja Lori Singer, mutta tarinassa on useita muitakin merkittäviä henkilöhahmoja. == Juoni == Köyhä pikkurikollinen (Carradine) vaimonsa (Singer) ja pienen vauvansa kanssa sekä vankilasta vapautunut poliisi (Kristoffersson) kohtaavat toisensa kahvilassa, jota emännöi kaiken kokenut Wanda (Geneviève Bujold). Kahvila sijaitsee kuvitteellisessa Rain Cityn kaupungissa, joka tarjoaa etenemismahdollisuudet vain nokkelille ja röyhkeille ihmisille, ja rikollisuus rehottaa. Toisaalta moni menettää kaiken omaisuutensa alamaailman kurimuksessa elävässä kaupungissa. ==Rooleissa== == Vastaanotto == Video-oppaassa Bello Romano kirjoitti elokuvan rakentuvan mutkikkaan intohimoisten ihmissuhteiden ympärille ja luonnehti sitä unenomaisen tyylikkääksi helmeksi ja 1980-luvun film noiriksi ilman kyynisyyttä. Hän antoi elokuvalle neljä tähteä viidestä, joka vastaa sanallista arviota ”erinomainen”. Iltalehden Olli Manninen puolestaan luonnehti Kuumaverisiä oudon suomalaisnimen saaneeksi myyttiseksi westerniksi, jossa tulee hyvin esille Rudolphin tapa rakentaa elokuvansa niin, että sitä on vaikea lokeroida mihinkään lajityyppiin. Lännenelokuvan lisäksi hän näki siinä elementtejä rikoselokuvasta ja hieman myös science fictionista. Molemmat kriitikot kiittelivät Mark Ishamin ja Marianne Faithfullin musiikin osuutta unenomaisen tunnelman luomisessa.”Kuumaveriset”, Video-opas 95”, WSOY 1994. == Lähteet == Luokka:Vuoden 1985 yhdysvaltalaiset elokuvat
Sonkajanjärvi

Sonkajanjärvi on saareton, kulttuurimaiseman reunustama järvi Sonkajan kylän rannalla Ilomantsissa. Sen pinta-ala on yksi neliökilometri. Etäisyys Joensuusta on 52 kilometriä itäkoilliseen ja Ilomantsin keskustasta yhdeksisen kilometriä länsiluoteeseen. == Maantiede == Sonkajanjärven eteläisimmän osan muodostaa Mertapuronlahti. Kaakossa on Loikaanlahti. Lahtien välissä sijaitsee noin kymmenhehtaarinen Koivuniemi. Järvi kaventuu kohti pohjoista. Noin seitsemäsosa Sonkajanjärvestä on vähintään kymmenen metriä syvä. Syvänne sijaitsee järven itäosassa ja syvin kohta, noin 13,5 metriä, sijaitsee Loikaanlahden suulla. Koska syvänne ei ulotu kovin matalalle, järven tilavuudesta vain runsas sadasosa on vähintään kymmenen metrin syvyydessä. Sonkajan pellot ja asutus ulottuvat koillisessa aivan järven rantaan, luoteessa väliin jää metsämaata. Etelässä järven rannalla on pientaloja ja metsää. Sonkajanjärveen laskee noin kolmanneskilometrin pituinen Mertapuro kaakosta Akanlammelta (171,1 metriä merenpinnan yläpuolella). Luoteesta laskee Onkilamminpuro. Sonkajanjärvi kääntyy alavirtaan Mertapuronlahden luoteiskolkasta, josta alkaa etelään virtaava Sonkajanjoki. Sonkajanjärven vesitilavuus on 4 826 000 kuutiometriä. Sonkajanjärvi (01.047.1.006) kuuluu Sonkajanjoen valuma-alueeseen (01.047), joka on kolmannen jakovaiheen vesistö Jänisjoen vesistössä (01). Toinen jakovaihe on Sonkajärven valuma-alue (01.04). Se on tilavuudeltaan suurin alueensa kahdestatoista vähintään hehtaarin laajuisesta vakavedestä ja pinta-alaltaan toiseksi laajin Sonkajanrannanjärven jälkeen. == Lähteet == Luokka:Ilomantsin järvet Luokka:Jänisjoen vesistö
Vilkjärvi (järvi)

Vilkjärvi on keskimäärin matala järvi saman nimisen kylän pohjoispuolella Lappeenrannassa Etelä-Karjalassa. Sen pinta-ala on 94 hehtaaria. Etäisyys Lappeenrannan keskustasta on neljätoista kilometriä lounaaseen. == Maantiede == Vilkjärven pohjoisosaa jakaa leveä Kännipäänniemi, jonka itäpuolinen Kastniemenlahti on erittäin matalaa. Niemen länsipuolella sijaitsee Hietojanlahti. Järven kaakkoisosan muodostaa lahti, jolla ei ole karttanimeä. Sinne kuljetaan noin sata metriä leveän Hannuksensalmen kautta. Vilkjärven syvin piste, 7,9 metriä, sijaitsee järven luoteisosassa Hietojanlahdella. Vilkjärven saariluku on kaksi. Saarten yhteenlaskettu pinta-ala on noin 20 aaria. Järven länsipuolella sijaitsee Keskimmäinen (70,2 metriä mpy), järviä erottaa noin 300 metriä leveä kannas. Vilkjärvestä virtaa lasku-uoma Keskimmäiseen. Vilkjärven vesitilavuus on 2 608 000 kuutiometriä. Vilkjärvi (08.004.1.015) kuuluu Tittaran valuma-alueeseen (08.004), joka on kolmannen jakovaiheen vesistö Vilajoen vesistössä (08). Vilkjärvi on Tittaran valuma- alueen laajin vakavesi. Sitä seuraa Keskimmäinen, Tittara ja kaksitoista pienempää järveä. == Lähteet == Luokka:Lappeenrannan järvet Luokka:Vilajoen vesistö
Bobodžon Ğafurovin piiri

Bobodžon Ğafurovin piiri () on hallintopiiri Suğdin maakunnassa Tadžikistanissa. Sen keskus on Ğafurovin taajama. Piirin pinta-ala on 2 651,7 neliökilometriä. Vuoden 2020 väestönlaskennan mukaan siellä oli 381 935 asukasta. Bobodžon Ğafurovin piiri rajoittuu koillisessa Aštin, kaakossa Konibodomin, lounaassa Džabbor Rasulovin ja Spitamanin ja luoteessa Masttšohin piireihin sekä pohjoisessa Uzbekistaniin ja etelässä Kirgisiaan. Sen keskellä ovat Xudžandin ja Gulistonin kaupungit. Piiri sijaitsee Fergananlaakson länsipäädyssä. Pohjoisessa ovat Qurama- ja Muğulvuoret. Hyötykaivannaisiin kuuluvat rauta- ja monimetallimalmit, volframi, vismutti, kvartsi ja kalkkikivi. Seudun ilmasto on mantereinen. Tammikuun keskilämpötila on 6–8 ja heinäkuun 36–38 astetta. Vuotuinen sademäärä on laaksossa 150–200 ja vuorilla jopa 350 millimetriä. Piirin läpi kulkee Suuri Ferganan kanava. Kaakossa sijaitsee Qairoqqumin tekojärvi. Keinokasteluun käytetään myös Xodžaboqirğonjoen vettä. Vuonna 1926 perustetun hallintoalueen nimenä oli aluksi Xudžandin, vuodesta 1936 Leninobodin ja vuodesta 1957 jälleen Xudžandin piiri. Se nimettiin uudelleen akateemikko Bobodžon Ğafurovin mukaan vuonna 1999. Piiriin kuuluu Ğafurovin kaupunkikunta ja 11 maalaiskuntaa: Dadoboi Xolmatov, Ğozijon, Haidar Usmonov, Isfisor, Ismoil, Jova, Ovšiqal’a, Tšašmasor, Undžī, Xistevarz ja Zarzamin. Kaupunkiväestön osuus on virallisesti viisi prosenttia. Suurimmat asutuskeskukset ovat Xistevarzin (61 870 asukasta vuonna 2020) ja Isfisorin (38 581) kylät. Asukkaista lähes 80 prosenttia on tadžikkeja ja noin 20 prosenttia uzbekkeja. Piirin läpi kulkevat Xudžandista Dušanbehen johtava maantie ja Xovosin–Kokandin välinen rautatie. Sen alueella sijaitsee myös Xudžandin kansainvälinen lentoasema. Väestön pääelinkeinot ovat maatalous ja maataloustuotteiden jalostus. Maatalous on erikoistunut puuvillan, viljan, vihannesten, hedelmien ja viinirypäleiden viljelyyn sekä karjanhoitoon ja silkin tuotantoon. Piirissä on puuvilla-, elintarvike-, rakennustarvike- ja muoviteollisuutta. Paikallinen nähtävyys on neuvostoaikaisen Moskva-kolhoosin kulttuuripalatsi, joka muistuttaa Pietarhovin suurta palatsia. ==Lähteet== Luokka:Tadžikistanin piirit
Riitta Anttonen

Riitta Maija Hannele Anttonen (s. 4. joulukuuta 1955 Simpele) on suomalainen teatteripukusuunnittelija. Hän on suunnitellut pukuja muun muassa Helsingin kaupunginteatteriin, Ryhmäteatteriin ja Tampereen Teatteriin. == Ura == Anttosella on pukuompelijan ja vaatetusteknologian koulutus. Hän on työskennellyt vapaana taiteilijana vuodesta 1981. Anttonen on puvustanut muun muassa näytelmät Murtovarkaus, Impivaarassa, Kesäyön uni, Tähtisumussa, Taru sormusten herrasta ja Ghetto. Turun Samppalinnan kesäteatterin musikaalissa All Shook Up (2009) Anttonen leikki 1950-luvun muodilla leveähelmaisine hameineen ja kapealinjaisine jakkupukuineen. Savonlinnan oopperajuhlien Kullervon (2014) yhteydessä hänen linjaansa luonnehdittiin yleistunnelmaltaan sopivan harmaaksi. Suomen teatterit ja teatterintekijät 1993, s. 107 == Lähteet == * * === Viitteet === Luokka:Teatteripukusuunnittelijat Luokka:Vuonna 1955 syntyneet Luokka:Elävät henkilöt
Bulevardi Bill Clinton

Bulevardi Bill Clinton (’Bill Clintonin bulevardi’) on bulevardi Kosovon pääkaupungissa Pristinassa. Se on nimetty Yhdysvaltain 42. presidentin Bill Clintonin mukaan. Kosovon albaanit halusivat kiittää Clintonia hänen avustaan Kosovon sodassa. Vuonna 2009 bulevardin varrelle pystytettiin 3,5 metriä korkea Clintonia esittävä patsas. Kosovossa on myös George W. Bushin ja Woodrow Wilsonin mukaan nimetyt kadut. == Kuvia == > Kuva:Buildings on Bill Clinton Boulevard, Prishtina, April 2019.jpg Kuva:Bill Clinton statue.jpg Kuva:Statue of Bill Clinton - Pristina - Kosovo.jpg Kuva:Bill Clinton statue, Priština.jpg == Lähteet == Luokka:Pristina
Cell to Singularity

Cell to Singularity on Computer Lunchin vuonna 2018 julkaisema videopeli. Peli on saatavissa Androidille, iOSille ja Windowsille. Pelin alussa pelaaja saa pisteitä hiiren klikkauksella tai näytön painamisella. Pisteillä kehitetään evoluutiota elämän alusta ihmiseen asti ja teknologiaa kivikaudesta Marsin maankaltaistamiseen. == Lähteet == Luokka:Vuoden 2018 videopelit Luokka:Android-pelit Luokka:iOS-pelit Luokka:Windows-pelit Luokka:Science fiction -videopelit
Astri Aas-Hansen

Astri Aas-Hansen (s. 16. joulukuuta 1970) on norjalainen juristi ja työväenpuolueen poliitikko. Hän on toiminut Støren hallituksen oikeus- ja valmiusministerinä helmikuusta 2025. Aas-Hansen on kotoisin Lillesandista ja hänellä on tutkinto Oslon yliopistosta. ==Lähteet== ==Aiheesta muualla== * Astri Aas-Hansen Norjan suurkäräjen verkkosivuilla Luokka:Norjan oikeusministerit Luokka:Norjalaiset juristit Luokka:Vuonna 1970 syntyneet Luokka:Elävät henkilöt
Lene Vågslid

Lene Vågslid (s. 17. maaliskuuta 1986 Tokke) on norjalainen työväenpuolueen poliitikko ja suurkäräjäedustaja vuodesta 2010. Hän on toiminut Støren hallituksen lapsi- ja perhe helmikuusta 2025. Vågslid on kotoisin Tokkesta ja hänellä on tutkinto Telemarkin korkeakoulusta. ==Lähteet== ==Aiheesta muualla== * Lene Vågslid Norjan suurkäräjen verkkosivuilla Luokka:Norjan ministerit Luokka:Vuonna 1986 syntyneet Luokka:Elävät henkilöt
Årsunda

Årsunda on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 985 asukasta vuoden 2023 lopussa. ==Tunnettuja henkilöitä== * Waldemar Bergendahl (1933–2022), elokuvantekijä ==Lähteet== ==Aiheesta muualla== Luokka:Ruotsin taajamat Luokka:Sandvikenin kunta
Åshammar

Åshammar on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 666 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Sandvikenin kunta
Hammarby (Sandviken)

Hammarby on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 535 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Sandvikenin kunta
Anders Uppström

Anders Uppström (1806–1865) oli ruotsalainen kielitieteilijä. Hän toimi vuodesta 1859 Uppsalan yliopiston goottilaissukuisten kielten professorina. Hänet tunnetaan erityisesti Hopearaamatun tutkijana. ==Lähteet== ==Aiheesta muualla== Luokka:Ruotsalaiset kielitieteilijät Luokka:Ruotsalaiset professorit Luokka:Uppsalan yliopiston professorit Luokka:Vuonna 1806 syntyneet Luokka:Vuonna 1859 kuolleet
Österfärnebo

Österfärnebo on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 456 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Sandvikenin kunta
Jäderfors

Jäderfors on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 323 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Sandvikenin kunta
Västerberg

Västerberg on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 205 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Sandvikenin kunta
Hillsta och Se

Hillsta och Se on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 280 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Sandvikenin kunta
Östanå (Sandviken)

Östanå on taajama Sandvikenin kunnassa Gävleborgin läänissä Gästriklandin historiallisessa maakunnassa Ruotsissa. Taajamassa oli 208 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Sandvikenin kunta
Hauk Aabel

Hauk Erlendson Aabel (21. huhtikuuta 1869 Førde – 12. joulukuuta 1961 Oslo) oli norjalainen näyttelijä, oman aikansa suosituimpia. Hän kävi upseerikoulun ja aloitti oikeustieteen opinnot Kristianian yliopistossa, mutta keskeytti ne innostuttuaan näyttelemisestä. Hän debytoi Christiania Theaterissa vuonna 1897 ja sai sinne vakituisen kiinnityksen seuraavana vuonna. Teatteri kuitenkin sulkeutui vuonna 1899, ja Aabel siirtyi Sekondtheatretiin, missä hän teki samana vuonna läpimurtonsa. Uransa aikana Aabel näytteli muun muassa Norjan kansallisteatterissa, Centralteatretissa ja Chat Noirissa. Hänet tunnettiin erityisesti kansanomaisten ja koomisten hahmojen tulkitsijana. Vuonna 1917 Aabel teki ensiesiintymisensä valkokankaalla Mauritz Stillerin mykkäelokuvassa Aleksanteri suuri. Seuraavan elokuvaroolinsa hän teki vasta kymmenisen vuotta myöhemmin Walter Fyrstin Troll-elgenissä. Lisäksi hän näytteli muun muassa Tancred Ibsenin Den store barnedåpenissa ja poikansa Per Aabelin ohjaamassa Jeppe på Bierget -elokuvassa. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1869 syntyneet Luokka:Vuonna 1961 kuolleet
Kaalipata

Kaalipata on keräkaalista tehty pataruoka. Siihen kuuluu tyypillisesti muita kasviksia ja jauhelihaa. Kattilassa tehty kaalipata haudutetaan miedolla lämmöllä 20 minuuttia, jolloin sitä välillä hämmennetään. Kaalipata voi olla myös uunissa kypsennettävä kaalipaistos. Puolalaiseen keittiöön kuuluu kaalipatatyyppi bigos, joka on Puolan kansallisruoka. Siihen käytetään pekonia, sianlihaa ja meetvurstia. == Lähteet == Luokka:Kaaliruoat Luokka:Pataruoat
RN Perseo (1905)

RN Perseo () oli Italian kuninkaallisen laivaston vuonna 1906 valmistunut Pegaso-luokan (alaluokkaba Perseo-luokka) torpedovene. == Valmistus == Alus tilattiin Napolista Pattisonin telakalta, missä köli laskettiin 10. elokuuta 1904. Alus laskettiin vesille 5. joulukuuta 1905 ja liitettiin laivastoon 26. elokuuta 1906.Fraccaroli 1970 s. 78–79. == Palvelus == Alus upposi kolaroituaan yöllä 6. helmikuuta 1917 Strombolin edustalla RN Astoren kanssa, jolloin yksi aluksen torpedoista räjähti. ==Lähteet== * * * === Viitteet === Luokka:Pegaso-luokan torpedoveneet Luokka:Italialaiset ensimmäisen maailmansodan torpedoveneet
Kaalikeitto

Kaalikeitto on keräkaalista tehty keittoruoka. Siihen käytetään tavallisesti kaalin lisäksi porkkanaa ja jauhelihaa. Jauhelihaksi sopii sian- ja lampaanjauheliha. Se maustetaan kelta-, puna- tai valkosipulilla ja mahdollisesti siihen käytetään myös laakerinlehteä ja pippureita. Siihen voidaan käyttää myös riistakäristystä. Venäläisessä keittiössä kaalikeitto tehdään joskus hapankaalista. == Lähteet == Luokka:Kaaliruoat Luokka:Keitot
Sienisalaatti

pienoiskuva|Sienisalaattia Sienisalaatti on sienistä tehty salaatti. Kotitekoisen sienisalaatin valmistuksessa sienet liotetaan aluksi kylmässä vedessä. Sienisalaatti sisältää sienten lisäksi etikkaa ja kermaa. Sienisalaattiiin voidaan käyttää paitsi tuoreita sieniä, myös suolalla säilöttyjä sieniä. Se sopii niin juhlatarjoiluun kuin arkiruoaksi. == Lähteet == Luokka:Salaattiruoat
Prairie Viewin A&M-yliopisto

Prairie Viewin A&M-yliopisto; (, lyh. PVAMU) on Yhdysvaltain Texasissa sijaitseva julkinen yliopisto. Yliopisto on perustettu vuonna 1876, ja se sijaitsee Prairie Viewin kaupungissa. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut
Sam Houstonin osavaltionyliopisto

Sam Houstonin osavaltionyliopisto (, lyh. SHSU) on Yhdysvaltain Texasissa sijaitseva julkinen yliopisto. Yliopisto on perustettu vuonna 1879, ja se sijaitsee Huntsvillen kaupungissa. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut
Troll-elgen

Troll-elgen on norjalainen Walter Fyrstin ohjaama mustavalkoinen mykkäelokuva vuodelta 1927. Se perustuu Mikkjel Fønhusin samannimiseen romaaniin (suom. Noitahirvi). Elokuva oli yli sadantuhannen kruunun budjetillaan oman aikansa suurimpia norjalaisia tuotantoja, ja siitä tuli yleisömenestys. ==Juoni== Kuolleen miehen uskotaan kummittelevan norjalaisen kylän lähimetsissä hirven hahmossa. Kyläläiset yrittävät tuloksetta kaataa hirveä. Eräs metsästäjistä on köyhä talonpoika Hans Trefothaugen, joka on ihastunut Ingridiin, rikkaan suurmaanomistajan Hallstein Rustebakken tyttäreen. Hallstein haluaisi naittaa tyttärensä hevoskauppias Gunnar Sløvikalle, mutta Ingrid ei pidä hänestä. Hallstein on valmis hyväksymään Hansin vävykseen vain, jos tämä tappaa kummitushirven. Eräissä juhlissa Gunnar lähentelee Ingridiä, ja Hansin puolustaessa tätä Gunnar ottaa esiin puukon, mutta sohaisee sillä vahingossa itseänsä. Hansia syytetään puukotuksesta ja hän karkaa kaupunkiin. Hän ei viihdy siellä ja palaa takaisin kotikylänsä lähelle asettuen vanhan metsästäjän Gaupan mökkiin. Gaupa kertoo Hansille, että tappelun silminnäkijät ovat todistaneet hänen syyttömyytensä. Elokuvan lopussa Hans onnistuu kaatamaan kummitushirven ja saa Ingridin. ==Rooleissa== ==Lähteet== ==Aiheesta muualla== * Svensk Filmdatabas Luokka:Vuoden 1927 norjalaiset elokuvat Luokka:Norjalaiset mustavalkoelokuvat Luokka:Norjalaiset mykkäelokuvat
Stephen F. Austinin osavaltionyliopisto

Stephen F. Austinin osavaltionyliopisto (, lyh. SFASU) on Yhdysvaltain Texasissa sijaitseva julkinen yliopisto. Yliopisto on perustettu vuonna 1923, ja se sijaitsee Nacogdochesin kaupungissa. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut
Tarletonin osavaltionyliopisto

Tarletonin osavaltionyliopisto (, lyh. TSU) on Yhdysvaltain Texasissa sijaitseva julkinen yliopisto. Yliopisto on perustettu vuonna 1899, ja se sijaitsee Stephenvillen kaupungissa. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut
Texasin A&M-yliopisto (Corpus Christi)

Texasin A&M-yliopisto; (Corpus Christi) (, lyh. TAMUCC) on Yhdysvaltain Texasissa sijaitseva julkinen yliopisto. Yliopisto on perustettu vuonna 1947, ja se sijaitsee Corpus Christin kaupungissa. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut
Dún Briste

Dún Briste (”Rikkoutunut linnake”) on 45 metriä korkea kiilamainen kivimuodostelma Irlannin länsirannikolla. Se on muodostunut noin 350 miljoonaa vuotta sitten. Dún Bristen kivipilari koostuu päällekkäisistä kivikerrostumista, joita eroosio on kuluttanut eri tavoin. Dún Briste on alun perin ollut yhteydessä mantereeseen. Yleisen käsityksen mukaan kalliolle johtava holvikaari romahti rajussa myrskyssä vuonna 1393. Sen jälkeen kallio on seissyt erillään mantereesta. Kivipilari on lintujen pesimäaikaan turvallinen paikka monille lintulajeille, sillä petoeläimet eivät pääse sinne. Dún Bristellä pesivät useat lokkilajit ja merimetsot. Pilarin tasaisella huipulla on yhä nähtävissä rakennusten jäänteitä, joissa ihmiset asuivat vuoden 1393 myrskyn iskiessä. Tarinan mukaan useita perheitä jäi loukkuun eristyneelle meripilarille, mutta heidät pelastettiin köysien avulla. Vuonna 1981 Dún Bristen huipulle laskeutui helikopterilla tutkimusryhmä, joka löysi keskiaikaisen asuinpaikan jäänteitä, viljelypenkereitä, muureja ja jauhinkiven. Historialliset tutkimukset viittaavat siihen, että linnoitus oli alun perin tärkeä asuin- ja puolustusrakennelma. Monet asiakirjat ja kartoitukset 1800-luvulta kuvailevat alueen rakenteita ja niiden muinaisia tarkoituksia, mutta niiden tarkka historia ja synty jäävät osittain mysteeriksi. == Kansanperinne == Paikallisessa kansanperinteessä on useita kertomuksia siitä, miksi Dún Briste erosi mantereesta. Yksi tunnetuimmista tarinoista kertoo tyrannimaisesta merirosvosta nimeltä Geodruisc (tai Deodruisc), joka asui linnoituksessa. Yhden version mukaan Pyhä Patrick rukoili, että jotain erottaisi hänet ja häntä häirinneen Geodruisicin, ja seuraavana aamuna linnoitus oli erillään mantereesta. Toisen version mukaan eräs leskinainen, jolta Geodruisc oli varastanut ainoat omaisuutensa, kirosi hänet polvistumalla ja paljastamalla polvensa – ja tämän seurauksena linnoitus erosi maasta. Kolmannessa versiossa Geodruisc oli merirosvoretkellä, ja palattuaan huomasi linnakkeensa jääneen eristyksiin. Hän kääntyi pois eikä koskaan palannut, jättäen jälkeensä huhut kalliolle kätketystä aarteesta. == Lähteet == Luokka:Irlannin pinnanmuodot Luokka:Mayon kreivikunta
Kebby Musokotwane

Kebby Sililo Kambulu Musokotwane (5. toukokuuta 1946 - 11. helmikuuta 1996) oli sambialainen poliitikko ja Sambian entinen pääministeri. Musokotwane opiskeli Monze Secondary Schoolissa, Livingstone Teachers Collegessa ja Sambian yliopistossa. Ennen poliittista uraansa hän työskenteli opettajana ja yliopiston lehtorina. == Poliittinen ura == Musokotwane aloitti poliittisen uransa vuonna 1973, jolloin hänestä tuli Sambian nuorin parlamentin jäsen. Musokotwane toimi ministerinä useilla aloilla: vesihuollon ja luonnonvarojen ministerinä vuosina 1977–1978, nuoriso- ja urheiluministerinä 1979, talousministerinä vuosina 1979–1983 sekä koulutusministerinä vuosina 1983–1985. Musokotwane tuli Zambian nuorimmaksi pääministeriksi ollessaan 38-vuotias, kun entinen presidentti Kenneth Kaunda nimitti hänet virkaan. Hän toimi pääministerinä neljän vuoden ajan ja oli alun perin odotettu seuraamaan Kaundaa, mutta poliittisten erimielisyyksien vuoksi hänet siirrettiin takaisin koulutusministeriksi vuonna 1988. Pääministerikaudellaan Musokotwanen tärkein tavoite oli talouden uudelleenjärjestäminen. Sambian talous, joka oli pitkään ollut riippuvainen kuparikaivoksista, oli siirtymävaiheessa, ja Musokotwane keskittyi maan talouden monipuolistamiseen maatalouden, öljyteollisuuden ja jalokivikaivoksen suuntaan. Tärkein poliittinen haaste oli kuitenkin kansan yhdistäminen 73 eri murretta puhuvassa maassa. Musokotwane toimi Sambian suurlähettiläänä Kanadassa vuosina 1990–1991. Kanadasta palattuaan hän johti Yhdistyneen Kansakunnan Itsenäisyyspuoluetta, mutta kun Kaunda ilmoitti poliittisista paluusuunnitelmistaan edellisvuonna, Musokotwane jäi Kaundan kannattajien ja puolueen vanhimpien hylkäämäksi. Vuonna 1993 Musokotwane joutui skandaaliin, kun hän myönsi, että puolueen radikaaliryhmä suunnitteli presidentti Frederick Chiluban hallituksen kaatamista. == Lähteet == == Aiheesta muualla == Luokka:Sambialaiset poliitikot Luokka:Vuonna 1946 syntyneet Luokka:Vuonna 1996 kuolleet Luokka:Sambian pääministerit
Sosiaalisuus

Sosiaalisuus tai seurallisuus on ihmisen tai muun eläimen luontainen taipumus hakeutua toisten seuraan ja toimia vuorovaikutuksessa muiden kanssa. Se on yksi temperamenttipiirteistä ja kuvaa yksilön halua muodostaa sosiaalisia suhteita ja tarvetta olla muiden seurassa. == Sosiaalisuus ihmisellä == Sosiaalisuus ei ole sama asia kuin sosiaaliset taidot, jotka ovat opittuja kykyjä toimia sosiaalisissa tilanteissa rakentavasti. Sosiaalisuuden aste vaihtelee yksilöiden välillä ja näkyy jo lapsuudesta lähtien siinä, miten lapsi reagoi uusiin ihmisiin ja hakeutuu muiden seuraan. Aikuisilla sosiaalisuus ilmenee esimerkiksi siinä, miten tärkeää heille on muiden ihmisten seura ja kuinka paljon he nauttivat sosiaalisista tilanteista. == Katso myös == * Yhteisöllisyys * Sosiaalipsykologia == Lähteet == Luokka:Sosiaalipsykologia Luokka:Persoonallisuuspsykologia
Meltdown Deejays

Meltdown Deejays on suomalainen teknotapahtumien organisaattori ja DJ- kollektiivi, joka järjestää yleisöjuhlia Vaasan sekä pääkaupunkiseudun alueella. Meltdown Deejays perustettiin Vaasassa vuonna 1993. Meltdown Deejays on X-Rustin sekä Entropyn ohella yksi vanhimmista vieläkin aktiivisista teknotapahtumien organisaattoreista Suomessa. ==== Tapahtumamainoksia ==== Tiedosto:Trancemigration Flyer 1994.jpg|Trancemigration -tapahtuman mainos. 1994 Tiedosto:Interplanetary Flyer 1995.jpg|Interplanetary -tapahtuman mainos. 1995 Tiedosto:Moowy Groowy Preflyer 1996.jpg|Moowy Groowy -tapahtuman ennakkomainos. 1996 Tiedosto:Data! flyer 2003.jpg|Data! -klubin mainos. 2003 Tiedosto:Meltdown Deejays 030 anniversary flyer. 2023.jpg|Meltdown Deejays 030 -juhlien mainos. 2023 Tiedosto:Museum Of Techno flyer 2024.jpg|Museum Of Techno -tapahtuman mainos. 2024 == Meltdown Deejays Recordings == Vuonna 2016 Meltdown Deejays perusti oman levymerkin kollektiivinsa artistien julkaisuja varten. Myöhemmin levymerkki on laajentanut julkaisujaan myös kollektiivinsa ulkopuolelle. Tunnetuimpia Meltdown Deejays Recordingsilla levyttäneitä artisteja ovat Vesa-Matti Kivioja, Torolf Stendik, Lookstare, Harald Björk, Phonogenic, 03SIDIAN, Båssanova sekä RV820. == Lähteet == Meltdown Deejays Recordings Luokka:Elektronisen musiikin organisaatiot Luokka:Vaasan musiikki
Politiikkaan perustuva näyttö

Politiikkaan perustuva näyttö ja politiikkaan pohjautuva näyttö (myös politiikkalähtöinen näytönhankinta, engl. policy-based evidence making) on halventava termi, jolla viitataan käytäntöön tilata tutkimusta jo päätetyn politiikan tueksi. Se on vastakohta näyttöön perustuvalle päätöksenteolle. Politiikkaan pohjautuva näyttö on käänteinen versio näyttöön perustuvasta politiikasta: sen sijaan, että päätökset perustuivat tutkimukseen, tutkimus muokataan tukemaan päätöksiä. Termi kuvaa tilannetta, jossa tutkimusta käytetään tietyn poliittisen tavoitteen perustelemiseen valikoiden, sen sijaan että poliittista päätöksentekoa ohjattaisiin objektiivisesti ja riippumattoman tieteellisen näytön perusteella. Tämä lähestymistapa voi johtaa tutkimustulosten valikointiin ja siten päätöksenteon vinoutumiseen. == Määritelmä ja tarkoitus == Politiikkaan pohjautuva näyttö tarkoittaa pyrkimystä tieteellisesti perustella ja tuottaa vääriä tosiasioita ennalta määrätyn politiikan oikeuttamiseksi. Tällöin keskitytään haluttuun lopputulokseen ja esitetään todisteita, jotka tukevat tätä lopputulosta, samalla kun jätetään huomiotta todisteet, jotka ovat ristiriidassa sen kanssa. Tämä on ristiriidassa tieteellisen menetelmän kanssa. On tärkeää erottaa politiikkaan pohjautuva näytönhankinta tutkimuksesta, jossa arvioidaan politiikan vaikutuksia. Jälkimmäisessä tapauksessa tutkimuksen tulokset voivat johtaa politiikan tukemiseen tai hylkäämiseen saatujen todisteiden perusteella. == Termin alkuperä == Termi nousi esiin Yhdistyneen kuningaskunnan parlamentin alahuoneen tiede- ja teknologiavaliokunnan lokakuussa 2006 julkaisemassa raportissa tieteellisestä neuvonannosta sekä riskien ja näytön huomioimisesta päätöksenteossa. Valiokunta totesi: == Soveltaminen == Termiä on sovellettu myös ilmastopolitiikkaan. Oliver Geden kirjoitti Nature-lehdessä vuonna 2015: Tutkimuspolitiikkaa on kritisoitu siitä, että sillä pyritään ohjaamaan akateemista tutkimusta poliittisten tavoitteiden mukaisiin suuntiin. Tämä ongelma korostuu korkeakoulutuksen ja tutkimusrahoituksen kansainvälistyessä. Tutkijat Rebecca Boden ja Debbie Epstein ovat tutkineet globalisaation vaikutuksia ja osoittaneet, että rahoituksen jakamista voidaan käyttää välineenä tutkimuksen ohjaamisessa haluttuun suuntaan. == Katso myös == * Goodhartin laki * Tieteen politisoituminen * Terminologinen epätäsmällisyys == Lähteet == Luokka:Haukkumasanat Luokka:Julkishallinto Luokka:Päätöksenteko
Appalakkien osavaltionyliopisto

Appalakkien osavaltionyliopisto (, lyh. ASU) on Yhdysvaltain Pohjois- Carolinassa sijaitseva julkinen yliopisto. Yliopisto on perustettu vuonna 1899, ja se sijaitsee Boonen kaupungissa. == Lähteet == == Aiheesta muualla == * Yliopiston verkkosivusto Luokka:Pohjois-Carolinan yliopistot ja korkeakoulut
Kalifornian osavaltionyliopisto, Fresno

Kalifornian osavaltionyliopisto, Fresno (, lyh. Fresno State) on Yhdysvaltain Kaliforniassa sijaitseva julkinen yliopisto. Yliopisto on perustettu vuonna 1911, ja se sijaitsee Fresnon kaupungissa. == Lähteet == == Aiheesta muualla == * Yliopiston verkkosivusto Luokka:Kalifornian yliopistot ja korkeakoulut
San Josen osavaltionyliopisto

San Josen osavaltionyliopisto (, lyh. SJSU) on Yhdysvaltain Kaliforniassa sijaitseva julkinen yliopisto. Yliopisto on perustettu vuonna 1857, ja se sijaitsee San Josén kaupungissa. == Lähteet == == Aiheesta muualla == * Yliopiston verkkosivusto Luokka:Kalifornian yliopistot ja korkeakoulut
Kansasin osavaltionyliopisto

Kansasin osavaltionyliopisto (, lyh. KSU) on Yhdysvaltain Kansasissa sijaitseva julkinen yliopisto. Yliopisto on perustettu vuonna 1863, ja se sijaitsee Manhattanin kaupungissa. == Lähteet == == Aiheesta muualla == * Yliopiston verkkosivusto Luokka:Kansasin yliopistot ja korkeakoulut
Länsi-Kentuckyn yliopisto

Länsi-Kentuckyn yliopisto (, lyh. WKU) on Yhdysvaltain Kentuckyssa sijaitseva julkinen yliopisto. Yliopisto on perustettu vuonna 1906, ja se sijaitsee Bowling Greenin kaupungissa. == Lähteet == == Aiheesta muualla == * verkkosivusto Luokka:Kentuckyn yliopistot ja korkeakoulut